Barilla Group

Η Barilla είναι μεγάλη ιταλική και ευρωπαϊκή εταιρία τροφίμων που ιδρύθηκε το 1877 στην Πάρμα της Ιταλίας από τον Pietro Barilla. Η επιχείρηση είναι ιδιωτική και παραμένει στη κυριότητα της τέταρτης γενιάς της οικογένειας Μπαρίλλα  και ειδικότερα των τριών αδελφών Γκουίντο Μπαρίλλα (πρόεδρος) και Λούκα και Πάολο Μπαρίλλα (αντιπρόεδροι).

Η εταιρία ελέγχει 20 εμπορικά σήματα. Έχει 18.000 υπαλλήλους και έσοδα 4,2 δισεκατομμύρια Ευρώ (2007).

Η Barilla παρασκευάζει διάφορα είδη ζυμαρικών και είναι παγκοσμίως η πρώτη παρασκευάστρια ζυμαρικών με 40-45% της Ιταλικής αγοράς και 25% της αγοράς των Ηνωμένων Πολιτειών. Η Barilla παράγει 4.000 τόνους ζυμαρικών ετησίως σε 120 σχήματα και μεγέθη. Είναι, επίσης, ο μεγαλύτερος πωλητής προϊόντων ψωμιού στην Ιταλία. Μετά την εξαγορά της Σουηδικής εταιρίας Wasa, η Barilla είναι παγκοσμίως και ο μεγαλύτερος παρασκευαστής άζυμου ψωμιού Σκανδιναβικού τύπου (flatbread), με πωλήσεις 60.000 τόνων ετησίως. 

Η Barilla Group έχει πολλά εργοστάσια στην Ιταλία (με τα κυριότερα στις πόλεις Πάρμα και Φότζια), ένα στην Ελλάδα (κοντά στη Θήβα επί της Εθνικής Οδού Αθηνών-Λαμίας)http://www.barillagroup.com/corporate/en/home/chisiamo/in-the-world.html και δύο εργοστάσια στις Ηνωμένες Πολιτείες (στη πόλη Ames της Αϊόβα και στο χωριό Έιβον της Νέας Υόρκης). Το εργοστάσιο όπου παρασκευάστηκε το προϊόν σημειώνεται με ένα κωδικό γράμμα στη συσκευασίαΠληροφορία από συσκευασία προϊόντος Barilla Spaghetti n.5 ενώ τα προϊόντα που παράχθηκαν στην Ιταλία σημειώνονται εμφανώς ως προϊόν Ιταλίαςhttp://www.barillaus.com/Pages/FAQ.aspx

Ο Ιταλός οδηγός αυτοκινήτων αγώνων Άλεξ Τσανάρντι (Alex Zanardi) εδώ και χρόνια υποστηρίζεται από την εταιρίαhttp://www.usatoday.com/sports/motor/2007-11-01-4022040666_x.htm.


Παραπομπές

Εξωτερικοί σύνδεσμοι

Barilla Group
Barilla America, Inc.

Κατηγορία:Επιχειρήσεις τροφίμων της Ιταλίας
Κατηγορία:Πολυεθνικές επιχειρήσεις τροφίμων
Κατηγορία:Ιταλικά εμπορικά σήματα
Κατηγορία:Πάρμα